b'\n_START_ARTICLE_\nPestrna\n_START_SECTION_\nVsebina povesti\n_START_PARAGRAPH_\n\xc5\xbdivela je revna dru\xc5\xbeina Grivarjevih (mama, sin Petr\xc4\x8d in h\xc4\x8di Ne\xc5\xbeka). Ker pri hi\xc5\xa1i ni bilo dovolj hrane, je o\xc4\x8de od\xc5\xa1el na delo v tujino, ostali otroci pa po svetu. Mati je odhajala na dnino, h\xc4\x8der Ne\xc5\xbeko pa pu\xc5\xa1\xc4\x8dala doma samo in osamljeno. Ve\xc4\x8dkrat jo je na\xc5\xa1la objokano, zato ji je nekega dne obljubila, da ji naredi pun\xc4\x8dko, \xc4\x8de bo pridna in ne bo ni\xc4\x8d ve\xc4\x8d \xc5\xbealostna. Ker je Ne\xc5\xbeka obljubo izpolnila, je dobila svojo prvo pun\xc4\x8dko, ki jo je poimenovala Pikapolonica. Z njo se je skoraj ves \xc4\x8das igrala in bila presre\xc4\x8dna, ker jo je imela. Njeno brezskrbno \xc5\xbeivljenje kmalu prekinila Meja\xc4\x8devka, ki je pri\xc5\xa1la prosit, naj pride Ne\xc5\xbeka k njim za pestrno (varu\xc5\xa1ko) male Mari\xc4\x8dke. Tako je morala Ne\xc5\xbeka zapustiti svojo mater in brata ter oditi od doma k Meja\xc4\x8devim. \xc5\xbdivljenje pri Meja\xc4\x8devih pa \xc5\xa1e zdale\xc4\x8d ni bilo tak\xc5\xa1no, kot ji je bilo obljubljeno. Meja\xc4\x8d ji sicer ni rekel \xc5\xbeal besede, Meja\xc4\x8devka, pa je postala sitna, zajedljiva in zahtevna. Ne\xc5\xbekina naloga ni bila samo varovanje Mari\xc4\x8dke, ampak so od nje zahtevali, naj opravi vsakr\xc5\xa1na dela. Ne\xc5\xbeka se je tak\xc5\xa1nemu na\xc4\x8dinu \xc5\xbeivljenja te\xc5\xbeko privadila. Ni ji bilo lahko. Na primer, ko naj bi mogla paziti na malo Mari\xc4\x8dko je \xc5\xa1la iskat svojo izgubljeno pun\xc4\x8dko in pustila Mari\xc4\x8dko samo. V tem se je domov vrnila Meja\xc4\x8devka in na\xc5\xa1la ubogo malo Mari\xc4\x8dko vso premo\xc4\x8deno in premra\xc5\xbeeno. Bila je zelo huda na Ne\xc5\xbeko in jo za kazen na\xc5\xa1e\xc5\xa1kala. Ne\xc5\xbeka je bila zelo \xc5\xbealostna in prizadeta, ker se ji je zdelo, da jo je ponovno zadela krivica, pa tudi zato, ker je tokrat prvi\xc4\x8d v \xc5\xbeivljenju do\xc5\xbeivela, da jo je kdo pretepel. Njeno stisko je opazil tudi hlapec Tin\xc4\x8de, ki je bil povzro\xc4\x8dil nastalo situacijo, ko ji je vzel pun\xc4\x8dko in jo skril, saj je Ne\xc5\xbeki rad ponagajal. Da bi se ji oddol\xc5\xbeil, ji je predlagal, naj pobegne domov in ji pri tem tudi pomagal. Po prihodu domov je Ne\xc5\xbeka hudo zbolela. S tujine se je vrnil o\xc4\x8de, obiskali so jo tudi vsi bratje in sestre, pa tudi hlapec Tin\xc4\x8de. Pri\xc4\x8dakovali so najhuj\xc5\xa1e, a na sre\xc4\x8do je Ne\xc5\xbeka okrevala. Dobila je voljo do \xc5\xbeivljenja in njeno srce je znova zahrepenelo po svetu in novih izzivih.'